text:
 2.7.2020
 BG
 Официален вестник на Европейския съюз
 L 210/49
 РЕШЕНИЕ НА СЪВМЕСТНИЯ КОМИТЕТ НА ЕИП No 80/2019
 от 29 март 2019 година
 за изменение на приложение IX (Финансови услуги) към Споразумението за ЕИП [2020/830]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегиран регламент (ЕС) No 241/2014 на Комисията от 7 януари 2014 г. за допълване на Регламент (ЕС) No 575/2013 на Европейския парламент и на Съвета по отношение на регулаторните технически стандарти за капиталовите изисквания за институциите (1) следва да бъде включен в Споразумението за ЕИП.
 (2)
 Делегиран регламент (ЕС) No 1151/2014 на Комисията от 4 юни 2014 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти за информацията, която трябва да се съобщава при упражняване на правото на установяване и свободата на предоставяне на услуги (2) следва да бъде включен в Споразумението за ЕИП.
 (3)
 Делегиран регламент (ЕС) 2015/61 на Комисията от 10 октомври 2014 г. за допълнение на Регламент (ЕС) No 575/2013 на Европейския парламент и на Съвета по отношение на изискването за ликвидно покритие за кредитните институции (3) следва да бъде включен в Споразумението за ЕИП.
 (4)
 Делегиран регламент (ЕС) 2015/62 на Комисията от 10 октомври 2014 г. за изменение на Регламент (ЕС) No 575/2013 на Европейския парламент и на Съвета във връзка с отношението на ливъридж (4) следва да бъде включен в Споразумението за ЕИП.
 (5)
 Делегиран регламент (ЕС) 2015/488 на Комисията от 4 септември 2014 г. за изменение на Делегиран регламент (ЕС) No 241/2014 по отношение на основаните върху режийни разходи капиталови изисквания за дружествата (5) следва да бъде включен в Споразумението за ЕИП.
 (6)
 Делегиран регламент (ЕС) 2015/585 на Комисията от 18 декември 2014 г. за допълване на Регламент (ЕС) No 575/2013 на Европейския парламент и на Съвета по отношение на регулаторните технически стандарти за определяне на рисковите маржин периоди (6) следва да бъде включен в Споразумението за ЕИП.
 (7)
 Делегиран регламент (ЕС) 2015/850 на Комисията от 30 януари 2015 г. за изменение на Делегиран регламент (ЕС) No 241/2014 за допълване на Регламент (ЕС) No 575/2013 на Европейския парламент и на Съвета по отношение на регулаторните технически стандарти за капиталовите изисквания за институциите (7) следва да бъде включен в Споразумението за ЕИП.
 (8)
 Делегиран регламент (ЕС) 2015/923 на Комисията от 11 март 2015 г. за изменение на Делегиран регламент (ЕС) No 241/2014 на Комисията за допълване на Регламент (ЕС) No 575/2013 на Европейския парламент и на Съвета по отношение на регулаторните технически стандарти за капиталовите изисквания за институциите (8) следва да бъде включен в Споразумението за ЕИП.
 (9)
 Делегиран регламент (ЕС) 2016/98 на Комисията от 16 октомври 2015 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти за определяне на общите условия за функциониране на колегиите от надзорни органи (9) следва да бъде включен в Споразумението за ЕИП.
 (10)
 Делегиран регламент (ЕС) 2016/101 на Комисията от


text:
26 октомври 2015 г. за допълване на Регламент (ЕС) No 575/2013 на Европейския парламент и на Съвета по отношение на регулаторните технически стандарти за пруденциална оценка съгласно член 105, параграф 14 (10), поправен с ОВ L 28, 4.2.2016 г., стр. 17, следва да бъде включен в Споразумението за ЕИП.
 (11)
 Регламент за изпълнение (ЕС) No 680/2014 на Комисията от 16 април 2014 г. за определяне, в съответствие с Регламент (ЕС) No 575/2013 на Европейския парламент и на Съвета, на техническите стандарти за изпълнение по отношение на предоставянето на информация от институциите на надзорните органи (11) следва да бъде включен в Споразумението за ЕИП.
 (12)
 Регламент за изпълнение (ЕС) No 710/2014 на Комисията от 23 юни 2014 г. за определяне на технически стандарти за изпълнение по отношение на условията за прилагане на процеса на постигане на съвместно решение относно пруденциалните изисквания съгласно Директива 2013/36/ЕС на Европейския парламент и на Съвета (12) следва да бъде включен в Споразумението за ЕИП
 (13)
 Регламент за изпълнение (ЕС) No 926/2014 на Комисията от 27 август 2014 г. за определяне на технически стандарти за изпълнение по отношение на стандартни формуляри, образци и процедури за уведомленията, свързани с упражняване на правото на установяване и свободата на предоставяне на услуги съгласно Директива 2013/36/ЕС на Европейския парламент и на Съвета (13) следва да бъде включен в Споразумението за ЕИП.
 (14)
 Регламент за изпълнение (ЕС) 2015/79 на Комисията от 18 декември 2014 г. за изменение на Регламент за изпълнение (ЕС) No 680/2014 на Комисията за определяне, в съответствие с Регламент (ЕС) No 575/2013 на Европейския парламент и на Съвета, на техническите стандарти за изпълнение по отношение на предоставянето на информация от институциите на надзорните органи във връзка с тежестите върху активи, единния информационен модел и правилата за утвърждаване (14) следва да бъде включен в Споразумението за ЕИП.
 (15)
 Регламент за изпълнение (ЕС) 2015/227 на Комисията от 9 януари 2015 г. за изменение на Регламент за изпълнение (ЕС) No 680/2014 за определяне, в съответствие с Регламент (ЕС) No 575/2013 на Европейския парламент и на Съвета, на техническите стандарти за изпълнение по отношение на предоставянето на информация от институциите на надзорните органи (15) следва да бъде включен в Споразумението за ЕИП.
 (16)
 Регламент за изпълнение (ЕС) 2015/1278 на Комисията от 9 юли 2015 г. за изменение на Регламент за изпълнение (ЕС) No 680/2014 за определяне на техническите стандарти за изпълнение по отношение на предоставянето на информация от институциите на надзорните органи във връзка с инструкции, образци и определения (16), поправен с ОВ L 210, 7.8.2015 г., стр. 38, следва да бъде включен в Споразумението за ЕИП.
 (17)
 Регламент за изпълнение (ЕС) 2016/99 на Комисията от 16 октомври 2015 г. за определяне, в съответствие с Директива 2013/36/ЕС на Европейския парламент и на Съвета, на технически стандарти за изпълнение по отношение на определянето на оперативното функциониране на колегиите от надзорни органи (17) следва да бъде включен в Споразумението за ЕИП.
 (18)
 Регламент за изпълнение (ЕС) 2016/100 на Комисията от 16 октомври 2015 г. за определяне на технически стандарти за изпълнение, в които се установява

type: contracts

jurisdiction: EU


text:
процесът на постигане на съвместно решение по отношение на заявлението за някои пруденциални разрешения в съответствие с Регламент (ЕС) No 575/2013 на Европейския парламент и на Съвета (18) следва да бъде включен в Споразумението за ЕИП.
 (19)
 Регламент за изпълнение (ЕС) 2016/313 на Комисията от 1 март 2016 г. за изменение на Регламент за изпълнение (ЕС) No 680/2014 по отношение на допълнителните показатели за наблюдение за отчитане на ликвидността (19) следва да бъде включен в Споразумението за ЕИП.
 (20)
 Регламент за изпълнение (ЕС) 2016/322 на Комисията от 10 февруари 2016 г. за изменение на Регламент за изпълнение (ЕС) No 680/2014 за определяне на технически стандарти за изпълнение по отношение на предоставянето на информация от институциите на надзорните органи относно изискванията за покритие на нуждите от ликвидност (20), изменен с ОВ L 95, 9.4.2016 г., стр. 17, следва да бъде включен в Споразумението за ЕИП.
 (21)
 Регламент за изпълнение (ЕС) 2016/428 на Комисията от 23 март 2016 г. за изменение на Регламент за изпълнение (ЕС) No 680/2014 за определяне на техническите стандарти за изпълнение по отношение на предоставянето на информация от институциите на надзорните органи във връзка с отношението на ливъридж (21) следва да бъде включен в Споразумението за ЕИП.
 (22)
 Регламент за изпълнение (ЕС) 2016/1702 на Комисията от 18 август 2016 г. за изменение на Регламент за изпълнение (ЕС) No 680/2014 по отношение на образците и указанията (22) следва да бъде включен в Споразумението за ЕИП.
 (23)
 Поради това приложение IX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение IХ към Споразумението за ЕИП се изменя, както следва:
 1.
 В точка 14а (Регламент (ЕС) No 575/2013 на Европейския парламент и на Съвета) се добавя следното тире:
 „—
 32015 R 0062: Делегиран регламент (ЕС) 2015/62 на Комисията от 10 октомври 2014 г. (ОВ L 11, 17.1.2015 г., стр. 37).“
 2.
 След точка 14а (Регламент (ЕС) No 575/2013 на Европейския парламент и на Съвета) се добавя следното:
 „14аа
 32014 R 0241: Делегиран регламент (ЕС) No 241/2014 на Комисията от 7 януари 2014 г. за допълване на Регламент (ЕС) No 575/2013 на Европейския парламент и на Съвета по отношение на регулаторните технически стандарти за капиталовите изисквания за институциите (ОВ L 74, 14.3.2014 г., стр. 8), изменен с:
 —
 32015 R 0488: Делегиран регламент (ЕС) 2015/488 на Комисията от 4 септември 2014 г. (ОВ L 78, 24.3.2015 г., стр. 1),
 —
 32015 R 0850: Делегиран регламент (ЕС) 2015/850 на Комисията от 30 януари 2015 г. (ОВ L 135, 2.6.2015 г., стр. 1),
 —
 32015 R 0923: Делегиран регламент (ЕС) 2015/923 на Комисията от 11 март 2015 г. (ОВ L 150, 17.6.2015 г., стр. 1).
 За целите на настоящото споразумение разпоредбите на делегирания регламент се четат със следните адаптации:
 а)
 В член 4, параграф 2 се добавят следните букви:
 „у)
 в Лихтенщайн институции, регистрирани като „Genossenschaft’ under the ‘Personen- und Gesellschaftsrechts (PGR) vom 20. Januar 1926“;
 ф)
 в Норвегия: институции, лицензирани като „kredittforetak organisert som samvirkeforetak“ съгласно Закона за финансовите предприятия и финансовите групи („lov 10. april 2015


text:
nr. 17 om finansforetak og finanskonsern“)“.
 б)
 В член 5, параграф 2 се добавят следните букви:
 „ж)
 в Норвегия: институции, лицензирани като „sparebank“ съгласно Закона за финансовите предприятия и финансовите групи („lov 10. april 2015 nr. 17 om finansforetak og finanskonsern“);
 з)
 в Исландия: институции, регистрирани като „sparisjóður“ съгласно исландския Закон за финансовите предприятия (‘Lög um fjármálafyrirtæki nr. 161/2002’).“
 14аб.
 32014 R 0680: Регламент за изпълнение (ЕС) No 680/2014 на Комисията от 16 април 2014 г. за определяне, в съответствие с Регламент (ЕС) No 575/2013 на Европейския парламент и на Съвета, на техническите стандарти за изпълнение по отношение на предоставянето на информация от институциите на надзорните органи (ОВ L 191, 28.6.2014 г., стр. 1), изменен с:
 —
 32015 R 0079: Регламент за изпълнение (ЕС) 2015/79 на Комисията от 18 декември 2014 г. (ОВ L 14, 21.1.2015 г., стр. 1),
 —
 32015 R 0227: Регламент за изпълнение (ЕС) 2015/227 на Комисията от 9 януари 2015 г. (ОВ L 48, 20.2.2015 г., стр. 1),
 —
 32015 R 1278: Регламент за изпълнение (ЕС) 2015/1278 на Комисията от 9 юли 2015 г. (ОВ L 205, 31.7.2015 г., стр. 1), поправен с ОВ L 210, 7.8.2015 г., стр. 38,
 —
 32016 R 0313: Регламент за изпълнение (ЕС) 2016/313 на Комисията от 1 март 2016 г. (ОВ L 60, 5.3.2016 г., стр. 5),
 —
 32016 R 0322: Регламент за изпълнение (ЕС) 2016/322 на Комисията от 10 февруари 2016 г. (ОВ L 64, 10.3.2016 г., стр. 1), поправен с ОВ L 95, 9.4.2016 г., стр. 17,
 —
 32016 R 0428: Регламент за изпълнение (ЕС) 2016/428 на Комисията от 23 март 2016 г. (ОВ L 83, 31.3.2016 г., стр. 1),
 —
 32016 R 1702: Регламент за изпълнение (ЕС) 2016/1702 на Комисията от 18 август 2016 г. (ОВ L 263, 29.9.2016 г., стр. 1).
 14aв.
 32015 R 0061: Делегиран регламент (ЕС) 2015/61 на Комисията от 10 октомври 2014 г. за допълнение на Регламент (ЕС) No 575/2013 на Европейския парламент и на Съвета по отношение на изискването за ликвидно покритие за кредитните институции (ОВ L 11, 17.1.2015 г., стр. 1).
 За целите на настоящото споразумение разпоредбите на делегирания регламент се четат със следните адаптации:
 а)
 В член 19, параграфи 3 и 4 по отношение на държавите от ЕАСТ след думите „Регламент (ЕС) No 575/2013“ се вмъкват думите „след неговото включване в Споразумението за ЕИП“.
 б)
 В последното изречение на член 24, параграф 5, след думата „Комисията“ се вмъкват думите „или Надзорният орган на ЕАСТ, според случая,“.
 14aг.
 32015 R 0585: Делегиран регламент (ЕС) 2015/585 на Комисията от 18 декември 2014 г. за допълване на Регламент (ЕС) No 575/2013 на Европейския парламент и на Съвета по отношение на регулаторните технически стандарти за определяне на рисковите маржин периоди (ОВ L 98, 15.4.2015 г., стр. 1).
 14aд.
 32016 R 0100: Регламент за изпълнение (ЕС) 2016/100 на Комисията от 16 октомври 2015 г. за определяне на технически стандарти за изпълнение, в които се установява процесът на постигане на съвместно решение по отношение на заявлението за някои пруденциални разрешения в съответствие с Регламент (ЕС) No


text:
575/2013 на Европейския парламент и на Съвета (ОВ L 21, 28.1.2016 г., стр. 45).
 За целите на настоящото споразумение разпоредбите на посочения регламент за изпълнение се четат със следната адаптация:
 В член 10, параграф 2, буква в) по отношение на държавите от ЕАСТ думата „ЕБО“ се чете „Надзорния орган на ЕАСТ“.
 14aе.
 32016 R 0101: Делегиран регламент (ЕС) 2016/101 на Комисията от 26 октомври 2015 г. за допълване на Регламент (ЕС) No 575/2013 на Европейския парламент и на Съвета по отношение на регулаторните технически стандарти за пруденциална оценка съгласно член 105, параграф 14 (ОВ L 21, 28.1.2016 г., стр. 54), поправен с ОВ L 28, 4.2.2016 г., стр. 17.
 14б.
 32014 R 0710: Регламент за изпълнение (ЕС) No 710/2014 на Комисията от 23 юни 2014 г. за определяне на технически стандарти за изпълнение по отношение на условията за прилагане на процеса на постигане на съвместно решение относно пруденциалните изисквания съгласно Директива 2013/36/ЕС на Европейския парламент и на Съвета (ОВ L 188, 27.6.2014 г., стр. 19).
 За целите на настоящото споразумение разпоредбите на посочения регламент за изпълнение се четат със следната адаптация:
 а)
 В член 10, параграф 1, буква в), член 11 параграф 1, буква в), член 16, параграф 1, буква в) и член 17, параграф 1, буква в) по отношение на държавите от ЕАСТ думите „приложимото право на Съюза“ се четат „законодателството, приложимо съгласно Споразумението за ЕИП“.
 14в.
 32014 R 0926: Регламент за изпълнение (ЕС) No 926/2014 на Комисията от 27 август 2014 г. за определяне на технически стандарти за изпълнение по отношение на стандартни формуляри, образци и процедури за уведомленията, свързани с упражняване на правото на установяване и свободата на предоставяне на услуги съгласно Директива 2013/36/ЕС на Европейския парламент и на Съвета (ОВ L 254, 28.8.2014 г., стр. 2).
 14 г.
 32014 R 1151: Делегиран регламент (ЕС) No 1151/2014 на Комисията от 4 юни 2014 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти за информацията, която трябва да се съобщава при упражняване на правото на установяване и свободата на предоставяне на услуги (ОВ L 309, 30.10.2014 г., стр. 1).
 14д.
 32016 R 0098: Делегиран регламент (ЕС) 2016/98 на Комисията от 16 октомври 2015 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти за определяне на общите условия за функциониране на колегиите от надзорни органи (ОВ L 21, 28.1.2016 г., стр. 2).
 За целите на настоящото споразумение разпоредбите на делегирания регламент се четат със следните адаптации:
 а)
 В член 3, параграф 4 и член 23, параграф 4 се добавя следната буква:
 „в)
 надзорният орган на ЕАСТ, за да може да изпълнява задълженията си съгласно Директива 2013/36/ЕС, Регламент (ЕС) No 575/2013 и съгласно Регламент (ЕС) No 1093/2010.“
 б)
 В член 13, параграф 1, по отношение на държавите от ЕАСТ, думите „националното законодателство или законодателството на Съюза“„се четат „националното законодателство или законодателството, приложимо съгласно Споразумението за ЕИП“.
 в)
 В член 22, параграф 1 след думите „приложимото законодателство на Съюза и приложимото национално законодателство“


text:
се вмъкват думите „или, по отношение на държавите от ЕАСТ, в рамките на Споразумението за ЕИП и националното законодателство“.
 14е.
 32016 R 0099: Регламент за изпълнение (ЕС) 2016/99 на Комисията от 16 октомври 2015 г. за определяне, в съответствие с Директива 2013/36/ЕС на Европейския парламент и на Съвета, на технически стандарти за изпълнение по отношение на определянето на оперативното функциониране на колегиите от надзорни органи (ОВ L 21, 28.1.2016 г., стр. 21).“
 Член 2
 Текстовете на делегирани регламенти (ЕС) No 241/2014, (ЕС) No 1151/2014, (ЕС) 2015/61, (ЕС) 2015/62, (ЕС) 2015/488, (ЕС) 2015/585, (ЕС) 2015/850, (ЕС) 2015/923, (ЕС) 2016/98 и (ЕС) 2016/101, поправен с ОВ L 28, 4.2.2016 г., стр. 17, и регламенти за изпълнение (ЕС) No 680/2014, (ЕС) No 710/2014, (ЕС) No 926/2014, (ЕС) 2015/79, (ЕС) 2015/227, (ЕС) 2015/1278, поправен с ОВ L 210, 7.8.2015 г., стр. 38, (ЕС) 2016/99, (ЕС) 2016/100, (ЕС) 2016/313, (ЕС) 2016/322, поправен с ОВ L 95, 9.4.2016 г., стр. 17, (ЕС) 2016/428 и (ЕС) 2016/1702 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични“.
 Член 3
 Настоящото решение влиза в сила на 30 март 2019 г., при условие че са внесени всички нотификации (*1), предвидени в член 103, параграф 1 от Споразумението за ЕИП, или на датата, на която влиза в сила Решение на Съвместния комитет на ЕИП No 79/2019 от 29 март 2019 г. (23), в зависимост от това коя от двете дати е по-късната.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 29 март 2019 година.
 За Съвместния комитет на ЕИП
 Председател
 Claude MAERTEN
 (1) ОВ L 74, 14.3.2014 г., стр. 8.
 (2) ОВ L 309, 30.10.2014 г., стр. 1.
 (3) ОВ L 11, 17.1.2015 г., стр. 1.
 (4) ОВ L 11, 17.1.2015 г., стр. 37.
 (5) ОВ L 78, 24.3.2015 г., стр. 1.
 (6) ОВ L 98, 15.4.2015 г., стр. 1.
 (7) ОВ L 135, 2.6.2015 г., стр. 1.
 (8) ОВ L 150, 17.6.2015 г., стр. 1.
 (9) ОВ L 21, 28.1.2016 г., стр. 2.
 (10) ОВ L 21, 28.1.2016 г., стр. 54.
 (11) ОВ L 191, 28.6.2014 г., стр. 1.
 (12) ОВ L 188, 27.6.2014 г., стр. 19.
 (13) ОВ L 254, 28.8.2014 г., стр. 2.
 (14) ОВ L 14, 21.1.2015 г., стр. 1.
 (15) ОВ L 48, 20.2.2015 г., стр. 1.
 (16) ОВ L 205, 31.7.2015 г., стр. 1.
 (17) ОВ L 21, 28.1.2016 г., стр. 21.
 (18) ОВ L 21, 28.1.2016 г., стр. 45.
 (19) ОВ L 60, 5.3.2016 г., стр. 5.
 (20) ОВ L 64, 10.3.2016 г., стр. 1.
 (21) ОВ L 83, 31.3.2016 г., стр. 1.
 (22) ОВ L 263, 29.9.2016 г., стр. 1.
 (*1) Без отбелязани конституционни изисквания.
 (23) ОВ L 321, 12.12.2019 г., стр. 17.


text:
 19.3.2009
 BG
 Официален вестник на Европейския съюз
 L 73/36
 РЕШЕНИЕ НА СЪВМЕСТНИЯ КОМИТЕТ НА ЕИП
 No 4/2009
 от 5 февруари 2009 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение No 98/2008 на Съвместния комитет на ЕИП от 26 септември 2008 г. (1)
 (2)
 Директива 2008/5/ЕО на Комисията от 30 януари 2008 г. относно задължителното обозначаване върху етикета на някои храни на сведения, освен тези, предвидени в Директива 2000/13/ЕО на Европейския парламент и на Съвета (кодифицирана версия) (2) следва да бъде включена в Споразумението.
 (3)
 Решение 2007/802/ЕО на Комисията от 4 декември 2007 г. за изменение на Решение 2002/840/ЕО относно списъка от одобрени съоръжения в трети страни за облъчване на храните (3) следва да бъде включено в Споразумението.
 (4)
 Препоръка 2007/196/ЕО на Комисията от 28 март 2007 г. относно мониторинга на наличието на фуран в храните (4) следва да бъде включена в Споразумението.
 (5)
 Директива 2008/5/ЕО отменя Директива 94/54/ЕО на Комисията (5), която е включена в Споразумението и поради това следва да бъде отменена от Споразумението.
 (6)
 Настоящото решение не се прилага за Лихтенщайн,
 РЕШИ:
 Член 1
 Глава XII от приложение II към Споразумението се изменя, както следва:
 1.
 Текстът на точка 54щв (Директива 94/54/ЕО на Комисията) се заличава.
 2.
 В точка 54щщд (Решение 2002/840/ЕО на Комисията) се добавя следното тире:
 „—
 32007 D 0802: Решение 2007/802/ЕО на Комисията от 4 декември 2007 г. (ОВ L 323, 8.12.2007 г., стр. 40).“
 3.
 След точка 54 щщщх (Директива 2006/141/ЕО на Комисията) се добавя следната точка:
 „54щщщц.
 32008 L 0005: Директива 2008/5/ЕО на Комисията от 30 януари 2008 г. относно задължителното обозначаване върху етикета на някои храни на сведения, освен тези, предвидени в Директива 2000/13/ЕО на Европейския парламент и на Съвета (кодифицирана версия) (ОВ L 27, 31.1.2008 г., стр. 12).“
 4.
 След точка 63 (Препоръка 2007/331/ЕО на Комисията) се добавя следната точка:
 „64.
 32007 H 0196: Препоръка 2007/196/ЕО на Комисията от 28 март 2007 г. относно мониторинга на наличието на фуран в храните (ОВ L 88, 29.3.2007 г., стр. 56).“
 Член 2
 Текстовете на Директива 2008/5/ЕО, Решение 2007/802/ЕО и Препоръка 2007/196/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 февруари 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 февруари 2009 година.
 За Съвместния комитет на ЕИП
 Председател
 Alan SEATTER
 (1) ОВ L 309, 20.11.2008 г., стр. 19.
 (2) ОВ L 27, 31.1.2008 г., стр. 12.
 (3)


text:
 23.3.2022
 BG
 Официален вестник на Европейския съюз
 L 95/79
 МЕЖДУНАРОДНО СПОРАЗУМЕНИЕ
 между Европейския съюз, от една страна, и Босна и Херцеговина, от друга, относно участието на Босна и Херцеговина в програмата на Съюза „Хоризонт Европа“ — рамкова програма за научни изследвания и иновации
 Европейската комисия (наричана по-нататък „Комисията“), от името на Европейския съюз,
 от една страна,
 и
 Босна и Херцеговина (наричана по-нататък „Босна и Херцеговина“),
 от друга страна,
 наричани по-нататък „страните“,
 КАТО ИМАТ ПРЕДВИД, че в Рамковото споразумение между Европейската общност и Босна и Херцеговина за установяване на общите принципи за участие на Босна и Херцеговина в общностните програми (1) се предвижда конкретните условия и ред, свързани с участието на Босна и Херцеговина във всяка отделна програма, по-специално дължимата финансова вноска, да се определят посредством споразумение под формата на Меморандум за разбирателство (2) между Комисията и Босна и Херцеговина;
 КАТО ИМАТ ПРЕДВИД, че програмата на Европейския съюз „Хоризонт Европа“ — рамкова програма за научни изследвания и иновации (наричана по-нататък програма „Хоризонт Европа“), бе създадена с Регламент (ЕС) 2021/695 на Европейския парламент и на Съвета (3);
 КАТО ВЗЕМАТ ПРЕДВИД усилията на Европейския съюз да ръководи действията, като обедини усилията си с тези на своите международни партньори, за справяне с глобалните предизвикателства в съответствие с плана за действие в полза на хората, планетата и благоденствието в Програмата на ООН „Да преобразим света: програма до 2030 г. за устойчиво развитие“, и като отчитат факта, че научните изследвания и иновациите са ключови фактори и основни инструменти за основан на иновации устойчив растеж, за икономическа конкурентоспособност и привлекателност;
 КАТО ПРИЗНАВАТ общите принципи, залегнали в Регламент (ЕС) 2021/695;
 КАТО ОТЧИТАТ целите на обновеното европейско научноизследователско пространство, насочени към изграждане на общо научно-технологично пространство, към създаване на единен пазар за изследвания и иновации, към насърчаване и улесняване на сътрудничеството между университетите и обмена на най-добри практики и привлекателни научноизследователски кариери, към улесняване на презграничната и междусекторната мобилност на изследователите, към насърчаване на свободното движение на научни знания и иновации и зачитането на академичната свобода и свободата на научните изследвания, към подпомагане на научното образование и комуникационните дейности и насърчаване на конкурентоспособността и привлекателността на участващите икономики, както и че асоциираните държави са ключови партньори в това начинание;
 КАТО ПОДЧЕРТАВАТ ролята на европейските партньорства за справяне с някои от най-спешните предизвикателства, пред които е изправена Европа, чрез съгласувани инициативи за научни изследвания и иновации, които допринасят значително за онези приоритети на Европейския съюз в областта на научните изследвания и иновациите, които изискват критична маса и дългосрочна визия, както и значението на участието на асоциираните държави в тези партньорства;
 КАТО ВЗЕМАТ ПРЕДВИД, че научните изследвания и иновациите изиграха важна роля в Западните Балкани за сътрудничеството и финансирането на съвместни научноизследователски и иновационни проекти, които позволяват взаимен достъп до върхови постижения, знания, иновации, мрежи и научноизследователски ресурси. Те създадоха ценни възможности за човешко развитие, увеличавайки шансовете за успех при намирането на съвместни решения на регионалните и глобалните предизвикателства;
 КАТО СЕ СТРЕМЯТ да създадат взаимноизгодни условия за откриване на работни места, за укрепване и подкрепа на екосистемите за иновация на


text:
страните чрез подпомагане на предприятията да въвеждат иновации и да се разрастват на пазарите на страните, както и чрез улесняване на възприемането и внедряването на иновации, включително на дейности за изграждане на капацитет, и на тяхната достъпност;
 КАТО ПРИЗНАВАТ, че реципрочното участие в програмите за научни изследвания и иновации следва да осигури взаимни ползи, като същевременно отчитат, че страните си запазват правото да ограничават или поставят условия за участие в своите програми за научни изследвания и иновации, в това число конкретно във връзка с действия, които са свързани с техни стратегически активи или интереси, както и с тяхната независимост или сигурност;
 КАТО ВЗЕМАТ ПРЕДВИД общите цели, ценности и силни връзки на страните в областта на научните изследвания и иновациите, установени в миналото чрез споразуменията за асоцииране по следващите рамкови програми, и като признават общото желание на страните за по-нататъшно развитие, укрепване, стимулиране и разширяване на техните отношения и сътрудничеството в тази област,
 СЕ СПОРАЗУМЯХА ЗА СЛЕДНОТО:
 Член 1
 Обхват на сътрудничеството
 1. Босна и Херцеговина участва като асоциирана държава и допринася за всички части на Рамковата програма за научни изследвания и иновации „Хоризонт Европа“ (наричана по-нататък програма „Хоризонт Европа“), предвидена в член 4 от Регламент (ЕС) 2021/695 и изпълнявана чрез специфичната програма, създадена с Решение (ЕС) 2021/764 (4), в техните най-актуални версии, и чрез финансова вноска към Европейския институт за иновации и технологии.
 2. Регламент (ЕС) 2021/819 на Европейския парламент и на Съвета (5) и Решение (ЕС) 2021/820 (6), в техните най-актуални версии, се прилагат по отношение на участието на правни субекти, установени в Босна и Херцеговина (7), в общностите на знание и иновации.
 Член 2
 Ред и условия за участие в програма „Хоризонт Европа“
 1. Босна и Херцеговина участва в програма „Хоризонт Европа“ в съответствие с условията, предвидени в Рамковото споразумение между Европейската общност и Босна и Херцеговина за установяване на общите принципи за участие на Босна и Херцеговина в общностните програми, и при реда и условията, предвидени в настоящото споразумение, в правните актове по член 1 от настоящото споразумение, както и във всички други разпоредби, отнасящи се до изпълнението на програма „Хоризонт Европа“, в техните най-актуални версии.
 2. Освен ако е предвидено друго в реда и условията по параграф 1 от настоящия член, включително в изпълнение на член 22, параграф 5 от Регламент (ЕС) 2021/695, установените в Босна и Херцеговина правни субекти може да участват в непреки действия по програма „Хоризонт Европа“ при условия, равностойни на приложимите за установените в Европейския съюз правни субекти, включително зачитането на ограничителните мерки на Европейския съюз (8).
 3. Преди да вземе решение за това дали правните субекти, установени в Босна и Херцеговина, отговарят на условията за участие в действие, свързано със стратегически активи или интереси на Европейския съюз, както и с неговата независимост или сигурност, съгласно член 22, параграф 5 от Регламент (ЕС) 2021/695, Комисията може да поиска конкретна информация или гаранции, като:
 а)
 информация за това дали на установените в Европейския съюз правни субекти е бил или ще бъде предоставен реципрочен достъп до съществуващи и планирани програми или проекти на Босна


text:
и Херцеговина, равностойни на съответното действие по програма „Хоризонт Европа“;
 б)
 информация за това дали Босна и Херцеговина разполага с национален механизъм за скрининг на инвестициите и с гаранции, че органите на Босна и Херцеговина ще докладват на Комисията и ще провеждат консултации с нея всеки път, когато при прилагането на такъв механизъм са получили информация за планирани чуждестранни инвестиции/поглъщане от страна на субект, установен или контролиран извън Босна и Херцеговина, на правен субект от Босна и Херцеговина, който е получил финансиране по програма „Хоризонт Европа“ за действия, свързани със стратегически активи и интереси на Европейския съюз, както и с неговата независимост и сигурност, при условие че Комисията предостави на Босна и Херцеговина списък на съответните правни субекти, установени в Босна и Херцеговина, с които е подписала споразумения за безвъзмездна помощ; и
 в)
 гаранции, че нито един от резултатите, технологиите, услугите и продуктите, разработени в рамките на съответните действия от правни субекти, установени в Босна и Херцеговина, не подлежи на ограничения при износа им за държави — членки на ЕС, по време на действието и в продължение на четири години след неговото приключване. Босна и Херцеговина ще споделя на годишна база актуален списък на адресатите на национални ограничения върху износа по време на действието и в продължение на четири години след неговото приключване.
 4. Установените в Босна и Херцеговина правни субекти може да участват в дейности на Съвместния изследователски център (СИЦ) при ред и условия, равностойни на приложимите за установените в Европейския съюз правни субекти, освен ако са необходими ограничения, целящи да се гарантира съгласуваност с обхвата на участие вследствие на прилагането на параграфи 2 и 3 от настоящия член.
 5. Когато Европейският съюз изпълнява програмата „Хоризонт Европа“ чрез прилагане на членове 185 и 187 от Договора за функционирането на Европейския съюз, Босна и Херцеговина и правните субекти, установени в Босна и Херцеговина, могат да участват в правните структури, създадени по силата на тези разпоредби, при спазване на правните актове на Европейския съюз, които са били или ще бъдат приети за създаването на посочените правни структури.
 6. Представителите на Босна и Херцеговина имат право да участват като наблюдатели в комитета, посочен в член 14 от Решение (ЕС) 2021/764, без право на глас и по точки от дневния ред, които засягат Босна и Херцеговина.
 Представителите на Босна и Херцеговина не присъстват по време на гласуването в посочените комитети.
 Резултатът от него се съобщава на Босна и Херцеговина. Участието, посочено в настоящия параграф, е в същата форма, включително процедурите за получаване на информация и документация, като приложимата за представителите на държавите — членки на Европейския съюз.
 7. Правата на Босна и Херцеговина на представителство и участие в Комитета за европейското научноизследователско пространство и подгрупите в него са същите като правата на асоциираните държави.
 8. Представителите на Босна и Херцеговина имат право да участват като наблюдатели в управителния съвет на JRC, без право на глас. При спазване на това условие такова участие се урежда от същите правила и процедури, които се прилагат към представителите на държавите — членки на Европейския съюз, включително правото


text:
на изказване и процедурите за получаване на информация и документация във връзка с въпрос, който засяга Босна и Херцеговина.
 9. Босна и Херцеговина може да участва в консорциум за европейска научноизследователска инфраструктура (ERIC) в съответствие с Регламент (ЕО) No 723/2009 на Съвета (9), в неговата най-актуална версия, и с правния акт за създаване на ERIC.
 10. Пътните и дневните разходи, извършени от представителите и експертите от Босна и Херцеговина за целите на тяхното участие като наблюдатели в работата на комитета, посочен в член 14 от Решение (ЕС) 2021/764, или в други заседания, свързани с изпълнението на програма „Хоризонт Европа“, се възстановяват от Европейския съюз на същото основание и в съответствие с процедурите, приложими за представителите на държавите — членки на Европейския съюз.
 11. В рамките на съществуващите разпоредби страните полагат всички усилия да улесняват свободното движение и пребиваване на учените, които участват в дейностите, обхванати от настоящото споразумение, както и да улесняват презграничното движение на стоки и услуги, предназначени за използване в такива дейности.
 12. Босна и Херцеговина предприема всички необходими мерки, съобразно случая, за да гарантира, че стоките и услугите, закупени в Босна и Херцеговина или внесени в Босна и Херцеговина, които са частично или изцяло финансирани съгласно споразуменията за безвъзмездна помощ и/или договорите, сключени за осъществяване на дейностите в съответствие с настоящото споразумение, са освободени от мита, вносни мита и други приложими в Босна и Херцеговина фискални мерки, включително ДДС.
 Член 3
 Финансова вноска
 1. Участието на Босна и Херцеговина или на правни субекти, установени в Босна и Херцеговина, в програма „Хоризонт Европа“ се обуславя от финансовия принос на Босна и Херцеговина към програмата и свързаните с нея разходи за управление, изпълнение и оперативни разходи съгласно общия бюджет на Европейския съюз (наричан по-нататък „бюджет на Съюза“).
 2. Финансовата вноска е под формата на сума, състояща се от:
 а)
 оперативна вноска; и
 б)
 такса за участие.
 3. Финансовата вноска е под формата на годишно плащане, извършвано на два транша, дължимо най-късно през месец май и юли.
 4. Оперативната вноска покрива оперативните разходи и разходите за подкрепа на програмата и допълва, както по отношение на бюджетните кредити за поети задължения, така и на бюджетните кредити за плащания, сумите, записани в окончателно приетия бюджет на Съюза за програма „Хоризонт Европа“, включително всички предоставени отново бюджетни кредити, съответстващи на отменени бюджетни задължения съгласно член 15, параграф 3 от Регламент (ЕС, Евратом) 2018/1046 на Европейския парламент и на Съвета (10), в неговата най-актуална версия (наричан по-нататък „Финансов регламент“), и увеличени с външните целеви приходи, които не произтичат от финансови вноски по програма „Хоризонт Европа“ от други донори (11).
 За външните целеви приходи, разпределени за програма „Хоризонт Европа“ на основание на член 3, параграф 1 от Регламент (ЕС) 2020/2094 на Съвета за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (12), това увеличение съответства на годишните бюджетни кредити, посочени в документите, придружаващи проектобюджета по отношение на програма „Хоризонт Европа“.
 5. Първоначалната оперативна вноска се основава на алгоритъм за вноските, определен като съотношението на брутния


text:
вътрешен продукт (БВП) на Босна и Херцеговина по пазарни цени към БВП на Европейския съюз по пазарни цени. БВП по пазарни цени, които ще бъдат приложени, се определят от специализираните служби на Комисията въз основа на най-актуалните налични статистически данни за изчисления на бюджета през годината, предхождаща годината, в която се дължи годишното плащане. Чрез дерогация за 2021 г. първоначалната оперативна вноска се основава на БВП за 2019 г. по пазарни цени. Корекциите на този алгоритъм за вноските са посочени в приложение I.
 6. Първоначалната оперативна вноска се изчислява, като коригираният алгоритъм за вноските се прилага спрямо първоначалните бюджетни кредити за поети задължения, записани в бюджета на Европейския съюз, окончателно приет за съответната година за финансиране на програма „Хоризонт Европа“, увеличени в съответствие с параграф 4 от настоящия член.
 7. Таксата за участие е 4 % от годишната първоначална оперативна вноска, изчислена в съответствие с параграфи 5 и 6 от настоящия член, и се въвежда поетапно, както е посочено в приложение I. Таксата за участие не подлежи на корекции със задна дата.
 8. Първоначалната оперативна вноска за година N може да бъде коригирана съответно нагоре или надолу със задна дата в течение на една или повече последващи години въз основа на поетите бюджетни задължения по бюджетните кредити за поети задължения за тази година N, увеличени в съответствие с параграф 4 от настоящия член, въз основа на изпълнението им чрез правни задължения и на тяхната отмяна. Подробни разпоредби за прилагането на настоящия член се съдържат в приложение I.
 9. Европейският съюз предоставя на Босна и Херцеговина информация във връзка с нейното финансово участие, която е включена в информацията за бюджета, счетоводството, изпълнението и оценката, предоставена на органите на Европейския съюз по бюджета и по освобождаване от отговорност във връзка с изпълнението на бюджета по програмата „Хоризонт Европа“. Тази информация се предоставя при надлежно спазване на правилата на Европейския съюз и на Босна и Херцеговина за поверителност и защита на данните, без да се засяга информацията, която Босна и Херцеговина има право да получи съгласно приложение III.
 10. Всички вноски на Босна и Херцеговина или плащания от Европейския съюз, както и изчисляването на дължимите или подлежащите на получаване суми, се извършват в евро.
 Член 4
 Механизъм за автоматична корекция
 1. Прилага се механизъм за автоматична корекция на първоначалната оперативна вноска на Босна и Херцеговина за година N, коригирана в съответствие с член 3, параграф 8, и се изчислява през година N+2. Той се основава на резултатите от дейността на Босна и Херцеговина и правните субекти, установени в Босна и Херцеговина, по частите на програмата „Хоризонт Европа“, които се изпълняват чрез безвъзмездни средства, отпуснати по състезателна процедура, финансирани от бюджетни кредити за поети задължения от година N, увеличени в съответствие с член 3, параграф 4.
 Размерът на автоматичната корекция се изчислява въз основа на разликата между:
 a)
 първоначалните суми на правните задължения за безвъзмездни средства, отпуснати по състезателна процедура, за които са сключени споразумения с Босна и Херцеговина или с правни субекти, установени в Босна и Херцеговина, финансирани от бюджетни кредити за поети


text:
задължения за година N, увеличени в съответствие с член 3, параграф 4; и
 б)
 съответната оперативна вноска за година N, платена от Босна и Херцеговина, коригирана съгласно член 3, параграф 8, с изключение на разходите, различни от разходи за мерки, финансирани от бюджетни кредити за поети задължения от година N, увеличени в съответствие с член 3, параграф 4.
 2. Когато сумата, посочена в параграф 1, независимо дали тази сума е положителна или отрицателна величина, надвишава 8 % от съответната първоначална оперативна вноска, коригирана съгласно член 3, параграф 8, първоначалната оперативна вноска на Босна и Херцеговина за година N се коригира. Сумата, която Босна и Херцеговина дължи или която трябва да получи като допълнителна вноска или намаление на вноската на Босна и Херцеговина съгласно механизма за автоматична корекция, е сумата, надвишаваща този праг от 8 %. Сумата под този праг от 8 % няма да бъде вземана предвид при изчисляване на допълнителната вноска, която е дължима или която ще бъде компенсирана.
 3. Подробни правила относно механизма за автоматична корекция се съдържат в приложение I.
 Член 5
 Реципрочност
 1. Правните субекти, установени в Европейския съюз, могат да участват в програми или проекти на Босна и Херцеговина, които са равностойни на програмата „Хоризонт Европа“, в съответствие със законодателството на Босна и Херцеговина.
 2. Списъкът на равностойните програми или проекти на Босна и Херцеговина, отворени за участие на правни субекти, установени в Европейския съюз, се съдържа в приложение II.
 3. Финансирането от програми или проекти на Босна и Херцеговина на правни субекти, установени в Съюза, е подчинено на законодателството на програми или проекти на Босна и Херцеговина, уреждащо функционирането на програмите или проектите за научни изследвания и иновации. Когато не е осигурено финансиране, установените в Съюза правни субекти могат да участват със собствени средства.
 Член 6
 Отворена наука
 Страните взаимно популяризират и насърчават практиките на отворената наука в своите програми или проекти в съответствие с правилата на програма „Хоризонт Европа“ и законодателството на Босна и Херцеговина.
 Член 7
 Мониторинг, оценка и докладване
 1. Без да се засягат отговорностите на Комисията, на Европейската служба за борба с измамите (OLAF) и на Европейската сметна палата, свързани с мониторинга и оценката на програма „Хоризонт Европа“, участието на Босна и Херцеговина в програмата е предмет на непрекъснат мониторинг на партньорски начала от страна на Комисията и Босна и Херцеговина.
 2. Правилата относно доброто финансово управление, включително финансовия контрол, събирането на вземания и други мерки за борба с измамите във връзка с финансирането от Европейския съюз съгласно настоящото споразумение, се съдържат в приложение III.
 Член 8
 Съвместен комитет за научни изследвания и иновации ЕС—Босна и Херцеговина
 1. С настоящото споразумение се създава Съвместен комитет за научни изследвания и иновации ЕС—Босна и Херцеговина (наричан по-нататък „Съвместен комитет ЕС—Босна и Херцеговина“). Задачите на Съвместния комитет ЕС—Босна и Херцеговина включват:
 а)
 оценка, анализ и преглед на изпълнението на настоящото споразумение, по-специално:
 i)
 участието и резултатите от дейността на правните субекти, установени в Босна и Херцеговина, в програма „Хоризонт Европа“;
 ii)
 нивото на (взаимна) отвореност към правните субекти, установени във всяка от страните,


text:
за участие в програми или проекти на другата страна;
 iii)
 прилагането на механизма за финансова вноска и механизма за автоматична корекция в съответствие с членове 3 и 4;
 iv)
 обмен на информация и разглеждане на всички възможни въпроси във връзка с използването на резултатите, включително правата върху интелектуалната собственост;
 б)
 обсъждане, по искане на някоя от страните, на ограниченията, прилагани или планирани от страните, върху достъпа до техните съответни програми за научни изследвания и иновации, включително по-специално за действия, свързани с техните стратегически активи или интереси, както и с тяхната независимост или сигурност;
 в)
 проучване на начини за подобряване и развитие на сътрудничеството; и
 г)
 съвместно обсъждане на бъдещите насоки и приоритети на политиките, свързани с изследванията и иновациите и с планирането на научни изследвания от общ интерес;
 д)
 обмен на информация, наред с другото във връзка с ново законодателство, решения или национални програми за научни изследвания и иновации, които са от значение за прилагането на настоящото споразумение.
 2. Съвместният комитет ЕС—Босна и Херцеговина, който се състои от представители на Европейския съюз и на Босна и Херцеговина, приема свой процедурен правилник.
 3. Съвместният комитет ЕС—Босна и Херцеговина може да реши да създаде ad hoc работни групи/консултативни органи на експертно равнище, които да го подпомагат при изпълнението на настоящото споразумение.
 4. Съвместният комитет ЕС—Босна и Херцеговина заседава най-малко веднъж годишно и, когато това се налага от особени обстоятелства, по искане на някоя от страните. Европейският съюз и Босна и Херцеговина се редуват да организират заседанията и да бъдат техни домакини.
 5. Съвместният комитет ЕС—Босна и Херцеговина работи непрекъснато чрез обмен на относима информация чрез всякакви средства за комуникация, по-специално във връзка с участието/резултатите от дейността на правните субекти, установени в Босна и Херцеговина. При необходимост Съвместният комитет ЕС—Босна и Херцеговина може да осъществява дейността си писмено.
 Член 9
 Заключителни разпоредби
 1. Настоящото споразумение влиза в сила на датата, на която страните по него са се уведомили взаимно за приключването на вътрешните процедури, необходими за тази цел.
 2. Настоящото споразумение се прилага от 1 януари 2021 г. То остава в сила толкова време, колкото е необходимо за приключването на всички проекти, действия, дейности или части от тях, финансирани по програма „Хоризонт Европа“, всички действия, необходими за защита на финансовите интереси на Европейския съюз и всички финансови задължения, произтичащи от изпълнението на настоящото споразумение между страните.
 3. Европейският съюз и Босна и Херцеговина могат временно да прилагат настоящото споразумение в съответствие със своите вътрешни процедури и законодателство. Временното прилагане започва на датата, на която страните са се уведомили взаимно за приключването на вътрешните процедури, необходими за тази цел.
 4. В случай че Босна и Херцеговина уведоми Комисията, която действа от името на Европейския съюз, че няма да приключи вътрешните си процедури, необходими за влизането в сила на настоящото споразумение, настоящото споразумение престава да се прилага временно от датата, на която Комисията получи посоченото уведомление, която ще бъде датата на преустановяване за целите на настоящото споразумение.
 5. Прилагането на настоящото споразумение може да бъде спряно от Европейския съюз в случай на частично или пълно


text:
неплащане на финансовата вноска, дължима от Босна и Херцеговина по силата на настоящото споразумение.
 В случай на неплащане, което може значително да застраши изпълнението и управлението на програма „Хоризонт Европа“, Комисията изпраща официално напомнително писмо. Когато в срок от 20 работни дни от официалното напомнително писмо не бъде извършено плащане, Комисията уведомява Босна и Херцеговина за спирането на прилагането на настоящото споразумение чрез официално уведомително писмо, което поражда действие 15 дни след получаването му от Босна и Херцеговина.
 В случай че прилагането на настоящото споразумение бъде спряно, правните субекти, установени в Босна и Херцеговина, няма да отговарят на условията за участие в процедури за възлагане, които все още не са приключили към момента, от който спирането започне да поражда действие. Процедура за възлагане се счита за приключена, когато в резултат на тази процедура са поети правни задължения.
 Спирането не засяга правните задължения, поети по отношение на установени в Босна и Херцеговина правни субекти, преди спирането да е започнало да поражда действие. Настоящото споразумение продължава да се прилага по отношение на такива правни задължения.
 Европейският съюз незабавно уведомява Босна и Херцеговина, след като целият размер на дължимата финансова вноска бъде получен от Европейския съюз. Спирането се отменя незабавно от момента на това уведомление.
 Считано от датата на отмяна на спирането правните субекти, установени в Босна и Херцеговина, отново отговарят на условията за участие в процедури за възлагане, започнали след тази дата, и в процедури за възлагане, започнали преди тази дата, за които сроковете за подаване на заявленията не са изтекли.
 6. Всяка от страните може да прекрати настоящото споразумение по всяко време с писмено уведомление, с което информира за намерението си да го прекрати. Прекратяването поражда действие три календарни месеца след датата, на която писменото уведомление стигне до своя получател. Датата, на която прекратяването поражда действие, е датата на прекратяване за целите на настоящото споразумение.
 7. Когато настоящото споразумение престане да се прилага временно в съответствие с параграф 4 от настоящия член или бъде прекратено в съответствие с параграф 6 от настоящия член, страните се договарят, че:
 a)
 проектите, действията, дейностите или частите от тях, по отношение на които са били поети правни задължения по време на временното прилагане и/или след влизането в сила на настоящото споразумение и преди настоящото споразумение да престане да се прилага или да бъде прекратено, продължават до приключването им съгласно условията, предвидени в настоящото споразумение;
 б)
 годишната финансова вноска за година N, в която настоящото споразумение престава да се прилага временно или бъде прекратено, се изплаща изцяло в съответствие с член 3. Оперативната вноска за година N се коригира в съответствие с член 3, параграф 8 и в съответствие с член 4 от настоящото споразумение. Платената такса за участие за година N не се коригира; и
 в)
 след годината, през която настоящото споразумение престава да се прилага временно или бъде прекратено, първоначалните оперативни вноски, платени за годините, през които се е прилагало настоящото споразумение, се коригират в съответствие с член 3, параграф 8 и се коригират автоматично в съответствие с член 4 от настоящото споразумение.
 Страните


text:
уреждат по взаимно съгласие всички други последици от прекратяването или от преустановяването на временното прилагане на настоящото споразумение.
 8. Настоящото споразумение може да бъде изменяно само писмено по взаимно съгласие на страните. Измененията влизат в сила при спазване на същата процедура като тази, приложима за влизането в сила на настоящото споразумение.
 9. Приложенията към настоящото споразумение съставляват неразделна част от него.
 Настоящото споразумение се съставя в два екземпляра на английски, босненски, хърватски и сръбски език, като всеки текст е еднакво автентичен. При разлики в тълкуването предимство има текстът на английски език.
 Съставено в Брюксел на 6 декември 2021 година и в Сараево на 22 декември 2021 година.
 За Комисията, от името на Европейския съюз,
 Мария ГАБРИЕЛ
 Комисар, отговарящ за иновациите, научните изследвания, културата, образованието и младежта
 За Босна и Херцеговина,
 Ankica GUDELJEVIĆ
 Министър по гражданските въпроси на Босна и Херцеговина
 (1) ОВ L 192, 22.7.2005 г. стр. 9.
 (2) Настоящото споразумение представлява и има същите правни последици като Меморандума за разбирателство, посочен в Рамковото споразумение между Европейската общност и Босна и Херцеговина за установяване на общите принципи за участие на Босна и Херцеговина в общностните програми.
 (3) Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (ЕС) No 1290/2013 и (ЕС) No 1291/2013 (ОВ L 170, 12.5.2021 г., стр. 1).
 (4) Решение (ЕС) 2021/764 на Съвета от 10 май 2021 г. за създаване на специфична програма за изпълнение на Рамковата програма за научни изследвания и иновации „Хоризонт Европа“ и за отмяна на Решение 2013/743/ЕС (ОВ L 167 I, 12.5.2021 г., стр. 1).
 (5) Регламент (ЕС) 2021/819 на Европейския парламент и на Съвета от 20 май 2021 г. относно Европейския институт за иновации и технологии (преработен текст) (ОВ L 189, 28.5.2021 г., стр. 61).
 (6) Решение (ЕС) 2021/820 на Европейския парламент и на Съвета от 20 май 2021 година относно Стратегическата иновационна програма на Европейския институт за иновации и технологии (EIT) за периода 2021—2027 г.: стимулиране на таланта и капацитета на Европа за иновации и за отмяна на Решение No 1312/2013/ЕС (ОВ L 189, 28.5.2021 г., стр. 91).
 (7) Правни субекти означава всяко физическо или юридическо лице в съответствие с член 2, точка 16 от програма „Хоризонт Европа“. Терминът „правни субекти“ не се отнася пряко или косвено до двете образувания, от които се състои Босна и Херцеговина: Федерация Босна и Херцеговина и Република Сръбска.
 (8) Ограничителните мерки на ЕС се приемат на основание на член 29 от Договора за Европейския съюз или член 215 от Договора за функционирането на Европейския съюз.
 (9) Регламент (ЕО) No 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (OB L 206, 8.8.2009 г., стр. 1).
 (10) Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за


text:
изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No 966/2012 (ОВ L 193, 30.7.2018 г., стр. 1).
 (11) Това включва по-специално средствата от Инструмента на Европейския съюз за възстановяване, създаден с Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (ОВ L 433 I, 22.12.2020 г., стр. 23.).
 (12) ОВ L 433 I, 22.12.2020 г., стр. 23.
 ПРИЛОЖЕНИЕ I
 Правила относно финансовата вноска на Босна и Херцеговина по програма „Хоризонт Европа“ (2021—2027 г.)
 I. Изчисляване на финансовата вноска на Босна и Херцеговина
 1.
 Финансовата вноска на Босна и Херцеговина по програма „Хоризонт Европа“ се определя на годишна база пропорционално на сумата, налична през дадената година в бюджета на Съюза за бюджетни кредити за поети задължения, необходими за управлението, изпълнението и функционирането на програма „Хоризонт Европа“, увеличени в съответствие с член 3, параграф 4 от настоящото споразумение.
 2.
 Таксата за участие, предвидена в член 3, параграф 7 от настоящото споразумение, се внася поетапно, както следва:
 —
 2021 г.: 0,5 %;
 —
 2022 г.: 1 %;
 —
 2023 г.: 1,5 %;
 —
 2024 г.: 2 %;
 —
 2025 г.: 2,5 %;
 —
 2026 г.: 3 %;
 —
 2027 г.: 4 %.
 3.
 В съответствие с член 3, параграф 5 от настоящото споразумение ървоначалната оперативна вноска, която трябва да бъде платена от Босна и Херцеговина за участието ѝ в програма „Хоризонт Европа“, ще бъде изчислена за съответните финансови години чрез прилагане на корекция на алгоритъма за вноските.
 Корекцията на алгоритъма за вноските е:
 Коригиран алгоритъм за вноските = Алгоритъм за вноските × Коефициент
 Коефициентът, използван за горното изчисление за коригиране на алгоритъма за вноските, е 0,09.
 4.
 В съответствие с член 3, параграф 8 от настоящото споразумение първата корекция, свързана с изпълнението на бюджета за година N, се извършва през година N+1, когато първоначалната оперативна вноска за година N се коригира нагоре или надолу с разликата между:
 a)
 коригираната вноска, изчислена чрез прилагане на алгоритъма за вноските, коригиран за година N към сумата от:
 i.
 размера на поетите бюджетни задължения въз основа на бюджетни кредити за поети задължения, разрешени за година N в рамките на гласувания бюджет на Европейския съюз, и на предоставени отново бюджетни кредити, съответстващи на отменени бюджетни задължения; и
 ii.
 всички бюджетни кредити за поети задължения, основани на външни целеви приходи, които не са резултат от финансови вноски по програма „Хоризонт Европа“ от други донори и които са били налични в края на година N (1). За външните целеви приходи, разпределени по програма „Хоризонт Европа“ съгласно член 3, параграф 1 от Регламент (ЕС) 2020/2094 на Съвета за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (2), годишните индикативни суми в програмирането на МФР се използват за целите на


text:
изчисляване на коригираната вноска.
 б)
 и първоначалната оперативна вноска от година N.
 Считано от година N+2 и през всяка следваща година, докато всички бюджетни задължения, финансирани от бюджетни кредити за поети задължения от година N, увеличени в съответствие с член 3, параграф 4 от настоящото споразумение, бъдат изплатени или отменени, и най-късно 3 години след края на програма „Хоризонт Европа“, Съюзът изчислява корекция на оперативната вноска за година N, като намалява оперативната вноска на Босна и Херцеговина със сумата, получена чрез прилагане на коригирания алгоритъм за вноските за година N към отменените всяка година бюджетни задължения по поети задължения от година N, финансирани от бюджета на Съюза или от предоставени отново бюджетни кредити за отменени бюджетни задължения.
 Ако бъдат отменени сумите, произтичащи от външни целеви приходи за година N (за да се включат бюджетните кредити за поети задължения и — за сумите съгласно Регламент (ЕС) 2020/2094 на Съвета — годишните индикативни суми в програмирането на МФР), които не произтичат от финансови вноски по програма „Хоризонт Европа“ от други донори, оперативната вноска на Босна и Херцеговина се намалява със сумата, получена чрез прилагане на алгоритъма за вноските, коригиран за година N, към отменената сума.
 II. Автоматична корекция на оперативната вноска на Босна и Херцеговина
 1.
 За изчисляването на автоматичната корекция, посочена в член 4 от настоящото споразумение, се прилагат следните условия:
 a)
 „безвъзмездни средства, отпуснати по състезателна процедура“ означава безвъзмездни средства, отпуснати чрез конкурси, при които крайните бенефициери могат да бъдат идентифицирани към момента на изчисляване на автоматичната корекция. Изключва се финансова подкрепа за трети страни по смисъла на член 204 от Финансовия регламент;
 б)
 когато е подписано правно задължение с консорциум, сумите, използвани за установяване на първоначалните суми на правното задължение, са кумулативните суми, разпределени на бенефициери — правни субекти, установени в Босна и Херцеговина, в съответствие с индикативната разбивка на бюджета по споразумението за отпускане на безвъзмездни средства;
 в)
 всички суми на правни задължения, съответстващи на безвъзмездни средства, отпуснати по състезателна процедура, се установяват с помощта на електронната система на Европейската комисия eCorda и се извличат втората сряда от месец февруари на година N+2;
 г)
 „разходи, различни от разходи за мерки“ означава разходи по програмата, различни от безвъзмездни средства, отпуснати по състезателна процедура, включително разходи за подкрепа, специфична за програмата администрация, други действия (3);
 д)
 сумите, разпределени на международни организации като правни субекти — крайни бенефициери (4), се смятат за разходи, различни от разходи за мерки.
 2.
 Механизмът се прилага, както следва:
 a)
 автоматичните корекции за година N във връзка с изпълнението на бюджетни кредити за поети задължения за година N, увеличени в съответствие с член 3, параграф 4 от настоящото споразумение, се прилагат през година N+2 въз основа на данните за година N и година N+1 от e-Corda, посочени в точка II, параграф 1, буква в) от настоящото приложение, след като всички корекции в съответствие с член 3, параграф 8 от настоящото споразумение са били приложени към вноската на Босна и Херцеговина по програма „Хоризонт Европа“. Разглежданата сума ще бъде сумата на отпуснатите по състезателна процедура безвъзмездни средства,


text:
за които са налични данни, към момента на изчисляване на корекцията.
 б)
 считано от година N+2 до 2029 г. сумата на автоматичната корекция се изчислява за година N, като се взема разликата между:
 i.
 общия размер на безвъзмездните средства, отпуснати по състезателна процедура, разпределени на Босна и Херцеговина или правни субекти, установени в Босна и Херцеговина, като поети задължения по бюджетните кредити за година N; и
 ii.
 сумата на коригираната оперативна вноска на Босна и Херцеговина за година N, умножена по съотношението между:
 А.
 сумата на безвъзмездните средства, отпуснати по състезателна процедура, за бюджетните кредити за поети задължения за година N, увеличени в съответствие с член 3, параграф 4 от настоящото споразумение; и
 Б.
 общата сума на всички разрешени бюджетни кредити за поети задължения за година N, включително разходите, различни от разходи за мерки.
 III. Плащане на финансовата вноска на Босна и Херцеговина, плащане на направените корекции върху оперативната вноска на Босна и Херцеговина и плащане на автоматичната корекция, приложима за оперативната вноска на Босна и Херцеговина
 1.
 Комисията съобщава на Босна и Херцеговина възможно най-скоро и най-късно при отправяне на първата покана за внасяне на средства за финансовата година следната информация:
 a.
 сумите на бюджетните кредити за поети задължения в бюджета на Съюза, окончателно приети за въпросната година за бюджетните редове, покриващи участието на Босна и Херцеговина в програма „Хоризонт Европа“, увеличени, ако е приложимо, в съответствие с член 3, параграф 4 от настоящото споразумение;
 б.
 сумата на таксата за участие, посочена по член 3, параграф 7 от настоящото споразумение;
 в.
 от година N+1 на изпълнението на програма „Хоризонт Европа“ — изпълнението на бюджетните кредити за поети задължения, съответстващи на бюджетна година N, увеличени в съответствие с член 3, параграф 4 от настоящото споразумение и нивото на отменени бюджетни задължения;
 г.
 за частта от програма „Хоризонт Европа“, за която такава информация е необходима за изчисляване на автоматичната корекция — нивото на поетите задължения в полза на правните субекти от Босна и Херцеговина, с разбивка според съответната година на бюджетните кредити, и съответното общо ниво на поети задължения.
 Въз основа на своя проектобюджет Комисията предоставя прогнозна информация за следващата година по букви а) и б) възможно най-скоро и най-късно до 1 септември на финансовата година.
 2.
 Най-късно през април и през юни на всяка финансова година Комисията отправя към Босна и Херцеговина покана за внасяне на средства, съответстващи на неговата вноска съгласно настоящото споразумение.
 Във всяка покана за внасяне на средства се предвижда плащането на шест дванадесети от вноската на Босна и Херцеговина да се извърши не по-късно от 45 дни след отправянето на поканата.
 За първата година от изпълнението на настоящото споразумение Комисията отправя еднократна покана за внасяне на средства в срок от 90 дни от датата, на която настоящото споразумение започва да поражда правно действие.
 3.
 Всяка година, считано от 2023 г., поканите за внасяне на средства отразява също и размера на автоматичната корекция, приложима за платената за година N-2 оперативна вноска.
 Поканата за внасяне на средства, отправена най-късно през април, може също така да включва и корекции


text:
на финансовата вноска, платена от Босна и Херцеговина за изпълнението, управлението и функционирането на предишни рамкови програми за научни изследвания и иновации, в които Босна и Херцеговина е участвала.
 За всяка от финансовите години 2028, 2029 и 2030 сумата, произтичаща от приложената автоматична корекция към оперативните вноски, платени през 2026 г. и 2027 г. от Босна и Херцеговина, или от корекциите, направени в съответствие с член 3, параграф 8 от настоящото споразумение, ще бъде дължима на Босна и Херцеговина или от Босна и Херцеговина.
 4.
 Босна и Херцеговина заплаща финансовата си вноска съгласно настоящото споразумение в съответствие с точка III от настоящото приложение. При липса на плащане от страна на Босна и Херцеговина до падежа Комисията изпраща официално напомнително писмо.
 Всяко закъсняло плащане на финансовата вноска води до плащане на лихва за забава, дължима от Босна и Херцеговина върху неплатената сума от датата на падежа.
 Лихвеният процент за дължимите суми, неплатени до датата на падежа, е процентът, прилаган от Европейската централна банка за нейните основни операции по рефинансиране, публикуван в серия C на Официален вестник на Европейския съюз, в сила на първия календарен ден от месеца, в който се пада падежът, завишен с един и половина процентни пункта.
 (1) Това включва по-специално средствата от Инструмента на Европейския съюз за възстановяване, създаден с Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (ОВ L 433 I, 22.12.2020 г., стр. 23.).
 (2) ОВ L 433 I, 22.12.2020 г., стр. 23.
 (3) Други действия включват по-специално обществените поръчки, наградите, финансовите инструменти, преките действия на Съвместния изследователски център, абонаменти (ОИСР, Eureka, IPEEC, IEA, ...), експерти (оценители, мониторинг на проекти) и др.
 (4) Разходите за международните организации се смятат за разходи, различни от разходи за мерки, само ако международните организации са крайни бенефициери. Тази разпоредба не се прилага, когато международната организация е координатор на проект (който разпределя средства към други координатори).
 ПРИЛОЖЕНИЕ II
 Неизчерпателен списък на равностойните програми или проекти на Босна и Херцеговина
 Програмите, проектите, действията и дейностите на Босна и Херцеговина, съдържащи се в следния неизчерпателен списък, се разглеждат като равностойни на програма „Хоризонт Европа“:
 [...]
 ПРИЛОЖЕНИЕ III
 Добро финансово управление
 Защита на финансовите интереси и събиране на вземания
 Член 1
 Прегледи и одити
 1. В съответствие с приложимите актове на една или повече институции или органи на Съюза и както е предвидено в съответните споразумения и/или договори, Европейският съюз има право да извършва технически, научни, финансови или други видове прегледи и одити на помещенията на всяко физическо лице, пребиваващо в Босна и Херцеговина, или правен субект, установен в Босна и Херцеговина, които получават финансиране от Европейския съюз, както и на всяка пребиваваща или установена в Босна и Херцеговина трета страна, която участва в изпълнението на финансиране от Съюза. Такива прегледи и одити може да се извършват от представители на институциите и органите на Европейския съюз, по-специално на Европейската комисия и Европейската сметна палата, или от други лица, упълномощени от Европейската комисия.
 2.


text:
Представителите на институциите и органите на Европейския съюз, по-специално на Европейската комисия и Европейската сметна палата, и другите лица, упълномощени от Европейската комисия, трябва да имат подходящ достъп до обектите, материалите и документите (както на електронен, така и на хартиен носител) и до цялата информация, необходима за извършването на такива одити, включително правото да получат хартиено/електронно копие и извлечения от всеки документ или съдържанието на всеки носител на данни, притежавани от одитираното физическо или юридическо лице или от одитираната трета страна.
 3. Босна и Херцеговина не възпрепятства представителите и другите лица, посочени в параграф 2, да влизат в Босна и Херцеговина, нито създава особени пречки пред правото им на достъп до помещенията във връзка с изпълнението на техните задължения по настоящия член.
 4. Прегледите и одитите може да се извършват и след спиране на прилагането на настоящото споразумение съгласно член 9, параграф 5, след преустановяване на временното прилагане или след прекратяването на споразумението, при условията, предвидени в приложимите актове на една или повече институции или органи на Европейския съюз, и както е предвидено в съответните споразумения и/или договори във връзка с всяко правно задължение за изпълнение на бюджета на Европейския съюз, поето от Европейския съюз преди датата, на която поражда действие спирането на прилагането на настоящото споразумение съгласно член 9, параграф 5, преустановяването на временното прилагане или прекратяването на настоящото споразумение.
 Член 2
 Борба с нередности, измами и други престъпления, които засягат финансовите интереси на Съюза
 1. Европейската комисия и Европейската служба за борба с измамите (OLAF) са упълномощени да извършват административни разследвания, включително проверки и инспекции на място, на територията на Босна и Херцеговина. Тези разследвания се извършват в съответствие с реда и условията, предвидени в приложимите актове на една или повече институции на Съюза.
 2. Компетентните органи на Босна и Херцеговина информират Европейската комисия или OLAF в разумен срок за всеки станал им известен факт или подозрение във връзка с нередност, измама или друга незаконна дейност, засягаща финансовите интереси на Съюза.
 3. Проверки и инспекции на място може да се извършват в помещенията на всяко физическо лице, пребиваващо в Босна и Херцеговина, или на всеки правен субект, установен в Босна и Херцеговина, които получават финансиране от Съюза, както и в помещенията на всяка пребиваваща или установена в Босна и Херцеговина трета страна, която участва в изпълнението на финансиране от Съюза.
 4. Проверките и инспекциите на място се подготвят и извършват от Европейската комисия или OLAF в тясно сътрудничество с компетентния орган от Босна и Херцеговина, определен от правителството на Босна и Херцеговина. Определеният орган бива уведомяван предварително и в разумен срок за предмета, целта и правното основание на проверките и инспекциите, за да може да окаже съдействие. За тази цел в проверките и инспекциите на място може да участват длъжностни лица на компетентните органи на Босна и Херцеговина.
 5. По искане на органите на Босна и Херцеговина проверките и инспекциите на място може да се извършват съвместно с Европейската комисия или OLAF.
 6. Служителите на Комисията и служителите на OLAF имат достъп до цялата информация и документация, включително


text:
до компютърните данни, относно съответните операции, които са необходими за правилното провеждане на проверките и инспекциите на място. Те могат по-специално да копират относимите документи.
 7. Когато физическото лице, правният субект или друга трета страна се противопоставят на дадена проверка или инспекция на място, органите на Босна и Херцеговина, като действат в съответствие с националните правила и разпоредби, оказват съдействие на Европейската комисия или OLAF, за да им осигурят възможност да изпълнят задължението си за извършване на проверка или инспекция на място. Това съдействие включва вземането на подходящи предохранителни мерки съгласно националното законодателство, по-специално с цел защита на доказателствата.
 8. Европейската комисия или OLAF информират компетентните органи на Босна и Херцеговина за резултатите от тези проверки и инспекции. По-конкретно, Европейската комисия или OLAF докладват във възможно най-кратък срок на компетентните органи на Босна и Херцеговина всеки станал им известен в хода на проверката или инспекцията на място факт или съмнение във връзка с нередност.
 9. Без да се засяга прилагането на наказателното право на Босна и Херцеговина, Европейската комисия може да налага административни мерки и санкции на юридически или физически лица от Босна и Херцеговина, които участват в изпълнението на програма или дейност в съответствие със законодателството на Европейския съюз.
 10. За целите на правилното прилагане на настоящия член Европейската комисия или OLAF и компетентните органи на Босна и Херцеговина редовно обменят информация и, по искане на някоя от страните по настоящото споразумение, провеждат консултации помежду си.
 11. За да се улеснят ефективното сътрудничество и обменът на информация с OLAF, Босна и Херцеговина определя звено за контакт.
 12. Обменът на информация между Европейската комисия или OLAF и компетентните органи на Босна и Херцеговина се извършва при надлежно спазване на изискванията за поверителност. Личните данни, включени в обмена на информация, са защитени в съответствие с приложимите правила.
 13. Компетентните органи на Босна и Херцеговина си сътрудничат с Европейската прокуратура, за да ѝ позволят да изпълни задължението си да разследва и преследва по наказателен ред в съответствие с приложимото законодателство извършителите на престъпления и съучастниците в престъпления, засягащи финансовите интереси на Европейския съюз.
 Член 3
 Събиране на вземания и принудително изпълнение
 1. Приетите от Европейската комисия решения за налагане на парично задължение на юридически или физически лица, различни от държави, във връзка с вземания, произтичащи от програма „Хоризонт Европа“, подлежат на изпълнение в Босна и Херцеговина. Редът на принудителното им изпълнение се прилага към решението без други формалности, освен проверка на автентичността на решението от националния орган, определен за тази цел от министерския съвет на Босна и Херцеговина. Министерският съвет на Босна и Херцеговина съобщава на Комисията и Съда на Европейския съюз кой е определеният национален орган. В съответствие с член 4 Европейската комисия има право пряко да уведомява за такива подлежащи на изпълнение решения физическите лица, пребиваващи в Босна и Херцеговина, и правните субекти, установени в Босна и Херцеговина. Принудителното изпълнение се извършва в съответствие с правото и процедурните правила на Босна и Херцеговина.
 2. Съдебните решения и определенията на Съда на Европейския съюз, постановени по силата на арбитражна клауза, съдържаща


text:
се в договор или споразумение във връзка с програми, дейности, действия или проекти на Съюза, подлежат на изпълнение в Босна и Херцеговина по същия начин, както решенията на Европейската комисия, посочени в параграф 1.
 3. Съдът на Европейския съюз е компетентен да се произнася по законосъобразността на решението на Комисията, посочено в параграф 1, и да спира неговото принудително изпълнение. Независимо от това съдилищата на Босна и Херцеговина са компетентни да се произнасят по жалби за нередности при изпълнението.
 Член 4
 Комуникация и обмен на информация
 Институциите и органите на Европейския съюз, участващи в изпълнението на програма „Хоризонт Европа“ или в контрола над тази програма, имат право да комуникират пряко, включително чрез системи за електронен обмен, с всяко физическо лице, пребиваващо в Босна и Херцеговина, или правен субект, установен в Босна и Херцеговина, които получават средства от Съюза, както и с всяка пребиваваща или установена в Босна и Херцеговина трета страна, която участва в изпълнението на финансиране от Съюза. Тези физически лица, правни субекти и страни може да предават пряко на институциите и органите на Европейския съюз цялата относима информация и документация, която се изисква от тях въз основа на законодателството на Европейския съюз, приложимо по отношение на програмата на Съюза, и въз основа на договорите или споразуменията, сключени за изпълнението на тази програма.


text:
 BG
 Официален вестник на Европейския съюз
 C 202/308
 ПРОТОКОЛ (No 27)
 ОТНОСНО ВЪТРЕШНИЯ ПАЗАР И КОНКУРЕНЦИЯТА
 ВИСОКОДОГОВАРЯЩИТЕ СТРАНИ,
 КАТО ОТЧИТАТ факта, че вътрешният пазар, така както е определен в член 3 от Договора за Европейския съюз, включва система, която гарантира, че няма нарушаване на конкуренцията,
 СЕ СПОРАЗУМЯХА, че
 за тази цел и ако е необходимо, Съюзът взема мерки в рамките на разпоредбите на Договорите, включително на член 352 от Договора за функционирането на Европейския съюз.
 Настоящият протокол е приложен към Договора за Европейския съюз и към Договора за функционирането на Европейския съюз.


text:
 Важна правна забележка
 |
 21989A0519(06)
 Официален вестник n° L 136 , 19/05/1989 стр. 0022 - 0024 специално финландско издание: глава 11 том 15 стр. 0092 специално шведско издание: глава 11 том 15 стр. 0092 специално чешко издание глава 11 том 16 стр. 328 - 330 специално испанско издание глава 11 том 16 стр. 328 - 330 специално унгарско издание глава 11 том 16 стр. 328 - 330 специално литвийско издание глава 11 том 16 стр. 328 - 330 LV.ES глава 11 том 16 стр. 328 - 330 MT.ES глава 11 том 16 стр. 328 - 330 PL.ES глава 11 том 16 стр. 328 - 330 SK.ES глава 11 том 16 стр. 328 - 330 специално словенско издание глава 11 том 16 стр. 328 - 330
 19890320Втори допълнителен протоколкъм Споразумението между Европейската икономическа общност и Конфедерация Швейцария вследствие присъединяването на Кралство Испания и Португалската република към ОбщносттаЕВРОПЕЙСКАТА ИКОНОМИЧЕСКА ОБЩНОСТ,от една страна, иКОНФЕДЕРАЦИЯ ШВЕЙЦАРИЯ,от друга страна,КАТО ВЗЕХА ПРЕДВИД Споразумението между Европейската икономическа общност и Конфедерация Швейцария, подписано в Брюксел на 22 юли 1972 г., наричано по-долу "Споразумението", и Допълнителния протокол към това споразумение вследствие на присъединяването на Кралство Испания и на Португалската република към Общността, подписан в Брюксел на 14 юли 1986 г.,КАТО ИМАТ ПРЕДВИД, че съгласно Регламент (ЕИО) No 839/88 събирането на мита, прилагано от Общността, съставена от десет държави-членки, спрямо някои продукти, внасяни от Испания и Португалия, бе изцяло прекратено, след като нивото на митата е падна до 2 % или по-малко;КАТО ИМАТ ПРЕДВИД, че на 15 юни 1988 г. министрите на държавите-членки на Европейската асоциация за свободна търговия се съгласиха да предприемат подобни мерки за продуктите, внасяни от Испания;КАТО ИМАТ ПРЕДВИД, че Допълнителният протокол към Споразумението не предвижда Конфедерация Швейцария да отмени митата върху стоките, внасяни от Испания;КАТО ИМАТ ПРЕДВИД, че въпреки това не са необходими нови мерки относно търговията между Конфедерация Швейцария и Португалската република, тъй като митата върху продуктите, обхванати от споразумението, внасяни в Швейцария от Португалия, бяха вече отменени преди присъединяването на тази държава към Общността;РЕШИХА, с общо съгласие, да предвидят цялостно премахване на митата върху продуктите, обхванати от споразумението, внасяни в Швейцария от Испания, когато тези мита паднат до 2 % или по-малко, иДА СКЛЮЧАТ НАСТОЯЩИЯ ПРОТОКОЛ:Член 11. Събирането на митата, приложими в Швейцария, в съответствие с член 3 от Допълнителния протокол към споразумението, върху продуктите, внасяни от Испания, се преустановява изцяло, веднага след като нивото на митата падне до 2 % ad valorem или по-малко.2. Параграф 1 се прилага mutatis mutandis към специфичните мита, нивото на които не надхвърля 2 % ad valorem.Член 2Настоящият протокол съставлява неразделна част от Iпоразумението.Член 3Настоящият протокол подлежи на одобрeние от договарящите страни в съответствие с техните процедури. Той влиза в сила на първия ден от втория месец след датата, на която договарящите страни са се нотифицирали за приключването на необходимите за тази цел процедури.Член 4Настоящият протокол е съставен в два екземпляра на английски, гръцки, датски, испански, италиански, немски, нидерландски, португалски и френски език, като текстовете на всички тези езици са еднакво автентични.Hecho en Bruselas, a veinte de


text: marzo de mil novecientos ochenta y nueve.Udfærdiget i Bruxelles, den tyvende marts nitten hundrede og niogfirs.Geschehen zu Brüssel am zwanzigsten März neunzehnhundertneunundachtzig.Έγινε στις Βρυξέλλες, στις είκοσι Μαρτίου χίλια εννιακόσια ογδόντα εννέα.Done at Brussels on the twentieth day of March in the year one thousand nine hundred and eighty-nine.Fait à Bruxelles, le vingt mars mil neuf cent quatre-vingt-neuf.Fatto a Bruxelles, addì venti marzo millenovecentottantanove.Gedaan te Brussel, de twintigste maart negentienhonderd negenentachtig.Feito em Bruxelas, em vinte de Março de mil novecentos e oitenta e nove.Por el Consejo de las Comunidades EuropeasFor Rådet for De Europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenPelo Conselho das Comunidades Europeias+++++ TIFF +++++Por la Confederación SuizaFor SchweizFür die Schweizerische EidgenossenschaftΓια την Ελβετική ΣυνομοσπονδίαFor the Swiss ConfederationPour la Confédération suissePer la Confederazione svizzeraVoor de Zwitserse BondsstaatPela Confederação Suíça+++++ TIFF +++++--------------------------------------------------


text:
 Важна правна забележка
 |
 22006D0157
 Решение No 157/2006 на Съвместния комитет на ЕИП от 8 декември 2006 година
 Официален вестник n° L 089 , 29/03/2007 стр. 0018 - 0018 Официален вестник n° L 089 , 29/03/2007 стр. 0033 - 0034
 Решение на Съвместния комитет на ЕИПNo 157/2006от 8 декември 2006 годиназа изменение на приложение ХV (Държавни помощи) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение ХV към Споразумението е изменено с Решение No 91/2006 на Съвместния комитет на ЕИП от 7 юли 2006 г. [1].(2) Регламент (ЕО) No 1628/2006 на Комисията от 24 октомври 2006 г. за прилагането на членове 87 и 88 от Договора по отношение на националните регионални помощи за инвестиции [2] следва да бъде включен в Споразумението,РЕШИ:Член 1След точка 1з (Решение 2005/842/ЕО на Комисията) се добавя следното:"Национална регионална инвестиционна помощ1и. 32006 R 1628: Регламент (ЕО) No 1628/2006 на Комисията от 24 октомври 2006 г. за прилагане на членове 87 и 88 от Договора по отношение на националните регионални помощи за инвестиции (ОВ L 302, 1.11.2006 г., стр. 29).За целите на настоящото споразумение разпоредбите на регламента следва да се четат със следните адаптации:a) терминът "Комисия" се чете "компетентен надзорен орган, определен в член 62 от Споразумението за ЕИП";б) думите "съвместим с общия пазар" се четат "съвместим с действието на Споразумението за ЕИП";в) думите "несъвместим с общия пазар" се четат "несъвместим с действието на Споразумението за ЕИП";г) терминът "държава-членка" се чете "държава-членка на ЕО или държава от ЕАСТ". Терминът "държави-членки" се чете "държави-членки на ЕО или държави от ЕАСТ";д) термините "членове 87 и 88 от Договора за ЕО" се четат "членове 61 и 62 от Споразумението за ЕИП";е) терминът "член 87, параграф 1" се чете "член 61, параграф 1 от Споразумението за ЕИП";ж) терминът "член 87, параграф 3" се чете "член 61, параграф 3 от Споразумението за ЕИП";з) термините "член 87, параграф 3, буква в)" и "член 87, параграф 3, буква в) от Договора" се четат "член 61, параграф 3, буква в) от Споразумението за ЕИП";и) терминът "член 88, параграф 3 от Договора" се чете "член 1, параграф 3 от протокол 3 към Споразумението за надзор и съд"."Член 2Текстовете на Регламент (ЕО) No 1628/2006 на исландски и норвежки език се публикуват в притурката за ЕИП към Официален вестник на Европейския съюз и са еднакво автентични.Член 3Настоящото решение влиза в сила на 9 декември 2006 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 8 декември 2006 година.За Съвместния комитет на ЕИППредседателOda Helen Sletnes[1] ОВ L 289, 19.10.2006 г., стр. 31.[2] ОВ L 302, 1.11.2006 г., стр. 29.[***] Не са посочени конституционни изисквания.--------------------------------------------------


text:
 Важна правна забележка
 |
 22003D0057
 Официален вестник n° L 193 , 31/07/2003 стр. 0038 - 0041 специално чешко издание глава 11 том 08 стр. 284 - 287 специално испанско издание глава 11 том 08 стр. 284 - 287 специално унгарско издание глава 11 том 08 стр. 284 - 287 специално литвийско издание глава 11 том 08 стр. 284 - 287 LV.ES глава 11 том 08 стр. 284 - 287 MT.ES глава 11 том 08 стр. 284 - 287 PL.ES глава 11 том 08 стр. 284 - 287 SK.ES глава 11 том 08 стр. 284 - 287 специално словенско издание глава 11 том 08 стр. 284 - 287
 Решение на Съвместния комитет на ЕИПNo 57/2003от 16 май 2003 годиназа изменение на приложение ХХ (Околна среда) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу "Споразумението", и по-специално член 98 от него,като има предвид, че:(1) Приложение ХХ към споразумението беше изменено с Решение No 16/2003 на Съвместния комитет на ЕИП от 31 януари 2003 г. [1].(2) Директива 2000/76/ЕО на Европейския парламент и на Съвета от 4 декември 2000 г. относно изгарянето на отпадъци [2] трябва да бъде включена в споразумението.(3) Исландия има известен брой малки и много малки общини, които са разположени в периферни области, където земята за депониране на отпадъци е ограничена.(4) Транспортирането до и от тези общини е трудно през голяма част от годината и прави събирането на отпадъци от по-голяма област до по-големи инсталации за изгаряне и за съвместно изгаряне нежелателно или даже невъзможно.(5) За да се прекъсне предишната практика на открито изгаряне на отпадъци, някои периферни общини изградиха инсталации за изгаряне и за съвместно изгаряне на отпадъци, които обработват по-малко от един тон отпадъци на час.(6) Твърде скъпите непрекъснати измервания на емисии, както и шестмесечното измерване на нивото на диоксин, изисквани от Директива 2000/76/ЕО, налагат непропорционална тежест върху инсталациите за изгаряне и за съвместно изгаряне на отпадъци на периферните общини.(7) Поради тази причина задължението за непрекъснати измервания на емисии се заменя с годишни измервания и шестмесечно измерване на диоксин се заменя с неповтарящо се единично измерване за тези инсталации за изгаряне и за съвместно изгаряне.(8) В светлината на тяхното ограничено влияние върху околната среда, както и с оглед на икономическите ограничения, срещани от инсталациите за изгаряне и за съвместно изгаряне, които обработват по-малко от един тон отпадъци на час, тези инсталации за изгаряне и за съвместно изгаряне се освобождават от задължението за съответствие с граничните стойности за емисии, съдържащи се в Директива 2000/76/ЕО и трябва да продължат да изпълняват граничните стойности за емисии, които се съдържат в Директиви 89/369/ЕИО [3], 89/429/ЕИО [4] и 94/67/ЕИО [5].(9) Поради същите причини, инсталации за изгаряне, които обработват повече от един, но по-малко от три тона отпадъци на час, подлежат на неповтарящо се единично измерване на диоксин и се освобождават от задължението за съответствие с граничните стойности за емисии, съдържащи се в Директива 2000/76/ЕО и да продължат да изпълняват граничните стойности за емисии във


text: въздуха, съдържащи се в Директиви 89/369/ЕИО, 89/429/ЕИО и 94/67/ЕО,РЕШИ:Член 1Приложение ХХ към Споразумението се изменя, както следва:1. След точка 32гг (Решение 2002/151/ЕО на Комисията) се добавя следната точка:"32гд. 32000 L 0076: Директива 2000/76/ЕО на Европейския парламент и на Съвета от 4 декември 2000 г. относно изгарянето на отпадъци (ОВ L 332, 28.12.2000 г., стр. 91).За целите на Споразумението, разпоредбите на директивата се тълкуват с изброените в допълнението към настоящото приложение промени."2. В точки 20 (Директива 89/369/ЕИО на Съвета), 21 (Директива 89/429/ЕИО на Съвета) и 21б (Директива 94/67/ЕО на Съвета) се добавя следното:"както е изменена с:- 32000 L 0076: Директива 2000/76/ЕО на Европейския парламент и на Съвета от 4 декември 2000 г. относно изгарянето на отпадъци (ОВ L 332, 28.12.2000 г., стр. 91).За целите на Споразумението разпоредбите на директивата се тълкуват с изброените в допълнението към настоящото приложение промени."3. В точка 26 (Директива 75/439/ЕИО на Съвета) се добавя следното тире:- "— 32000 L 0076: Директива 2000/76/ЕО на Европейския парламент и на Съвета от 4 декември 2000 г. относно изгарянето на отпадъци (ОВ L 332, 28.12.2000 г., стр. 91).За целите на Споразумението разпоредбите на директивата се тълкуват с изброените в допълнението към настоящото приложение промени."4. Заглавието "ДОПЪЛНЕНИЕ КЪМ ПРИЛОЖЕНИЕ ХХ" се добавя след точка 40 (Препоръка 2001/680/ЕО на Европейския парламент и на Съвета).5. Промените от приложението към настоящото решение се добавят към текста на допълнението към приложение ХХ.Член 2Текстовете на Директива 2000/76/ЕО на исландски и норвежки език се публикуват в допълнението за ЕИП към Официален вестник на Европейския съюз и са автентични.Член 3Настоящото решение влиза в сила на 17 май 2003 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [******].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 16 май 2003 година.За Съвместния комитет на ЕИППредседателP. Westerlund[1] ОВ L 94, 10.4.2003 г., стр. 73.[2] ОВ L 332, 28.12.2000 г., стр. 91.[3] ОВ L 163, 14.6.1989 г., стр. 32.[4] ОВ L 203, 15.7.1989 г., стр. 50.[5] ОВ L 365, 31.12.1994 г., стр. 34.[******] Не са посочени конституционни изисквания.--------------------------------------------------ПРИЛОЖЕНИЕКЪМ РЕШЕНИЕ No 57/2003 НА СЪВМЕСТНИЯ КОМИТЕТ НА ЕИП""Адаптации към Директива 2000/76/ЕО от 4 декември 2000 годинаа) В Исландия, съществуващите инсталации за изгаряне и за съвместно изгаряне в Ísafjörður, Tálknafjörður, Hófshreppur (Svínafell), Kirkjubæjarklaustur, Vestmannaeyjar и Patreksfjörður, които обработват по-малко от един тон отпадъци на час, до края на техния оперативен живот, са предмет на разпоредбите на директивата със следните адаптации:i) с изключение на диоксините, измерванията на замърсители на въздуха, упоменати в член 11, параграф 2, букви а) и в) се провеждат на годишна база;ii) член 11, параграфи 4 и 6 не се прилагат;iii) в член 11, параграф 7, думите "от два пъти годишно към веднъж на всеки две години и за диоксините и фураните от два пъти годишно към веднъж всяка година" се заменят с "от веднъж годишно към веднъж на всеки две години";iv) член 11, параграфи 10, 11, 12, 13, 14, 16 и 17 не се прилагат;v) диоксините са


text: предмет само на неповтарящо се единично измерване, които резултати се нотифицират на Надзорния орган на ЕАСТ.б) Инсталациите за изгаряне и за съвместно изгаряне, посочени в параграф а), продължават да бъдат предмет на граничните стойности на емисии, предвидени в Директиви 89/369/ЕИО, 89/429/ЕИО и 94/67/ЕО на Съвета.в) В Исландия съществуващата инсталация за изгаряне и за съвместно изгаряне в Suðurnes, която обработва повече от един, но по-малко от три тона отпадъци на час, до края на своята експлоатация, е предмет на директивата със следните адаптации:i) диоксините са предмет само на неповтарящо единично измерване, резултатите се нотифицират официално на Надзорния орган на ЕАСТ;ii) граничните стойности за емисии във въздуха, предвидени в параграфи а), б) и в) от приложение V към директивата, не се прилагат и съответните гранични стойности на емисии във въздуха, предвидени в Директиви 89/369/ЕИО, 89/429/ЕИО и 94/67/ЕО продължават да се прилагат.г) Без да се засягат разпоредбите на параграфи б) и в), ii), член 8, параграф 1 и приложението към Директива 75/439/ЕИО, както и Директиви 89/369/ЕИО, 89/429/ЕИО и 94/67/ЕО, се отменят.д) Параграфи а)—г) са предмет на преразглеждане всеки пет години или по-рано, ако бъде разработена нова и по-евтина технология за по-обстойни измервания на замърсяването.""--------------------------------------------------


text:
 9.1.2014
 BG
 Официален вестник на Европейския съюз
 L 4/3
 ПРОТОКОЛ
 за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Сейшели
 Член 1
 Срок на прилагане и възможности за риболов
 1. За срок от шест години от датата на започване на временното прилагане, възможностите за риболов, предоставени по член 5 от Споразумението за партньорство в областта на рибарството, са, както следва:
 а)
 40 кораба с мрежа гъргър за улов на риба тон, и
 б)
 6 кораба с парагада за улов на повърхността.
 2. Параграф 1 се прилага при спазване на разпоредбите на членове 5 и 6 от настоящия протокол.
 3. По член 6 от Споразумението за партньорство в областта на рибарството кораби под флага на държава — членка на Европейския съюз, могат да извършват риболовни дейности в изключителната икономическа зона (ИИЗ) на Сейшелските острови само ако притежават разрешение или лиценз за риболов, издаден съгласно настоящия протокол в съответствие с приложението към него.
 Член 2
 Финансово участие — начини на плащане
 1. За периода, посочен в член 1, общото финансово участие съгласно член 7 от Споразумението за партньорство в областта на рибарството е 30 700 000 EUR за целия срок на настоящия протокол.
 2. Това общо финансово участие включва:
 а)
 годишна сума за достъп до ИИЗ на Сейшелските острови в размер на 2 750 000 EUR за първата и втората година на прилагане на протокола и на 2 500 000 EUR за оставащите години (трета до шеста), съответстваща на референтен тонаж от 50 000 тона годишно, и
 б)
 специфична сума в размер на 2 600 000 EUR за първата и втората година на прилагане на протокола и 2 500 000 EUR за оставащите години (трета до шеста) за подкрепа и изпълнение на приетата от Сейшелските острови секторна политика в областта на рибарството и морското дело.
 3. Параграф 1 се прилага съгласно разпоредбите на членове 3, 4, 5 и 6 от настоящия протокол.
 4. Европейският съюз изплаща всички суми, определени в параграф 2, букви а) и б) от настоящия член, ежегодно в рамките на срока на прилагане на настоящия протокол. Плащането се извършва не по-късно от 90 дни след датата на започване на временното прилагане и не по-късно от датата на годишнината на настоящия протокол за следващите години.
 5.
 а)
 Сейшелските органи наблюдават риболовните дейности от страна на корабите на ЕС, за да осигурят подходящо управление на референтния тонаж от 50 000 тона годишно. В хода на това наблюдение Сейшелските острови уведомяват ЕС веднага след като общият улов от страна на кораби от ЕС, докладван в Сейшелската риболовна зона, достигне 80 % от референтния тонаж. При получаване на това уведомление ЕС незабавно уведомява държавите членки за него.
 б)
 След като нивото от 80 % от референтния тонаж бъде достигнато, Сейшелските острови ежедневно наблюдават нивото на улов от страна на флота на ЕС и незабавно уведомяват ЕС, когато референтният тонаж бъде надвишен. ЕС също така незабавно уведомява държавите членки при получаване на уведомлението от страна на Сейшелските острови.
 в)


text:
От датата на уведомлението, посочено в буква б) по-горе, от страна на Сейшелските острови до ЕС, до края на срока на годишните разрешения за риболов на корабите, единичната цена, платена за допълнителен улов, ще бъде общата единична ставка за въпросната година. От тази сума, корабособствениците плащат сумата, еквивалентна на предвидената в раздел 2 от приложението, отнасящо се до условията на разрешението за риболов за съответната година.
 г)
 ЕС заплаща сума, равна на разликата между единичната цена, която трябва да бъде платена за тази година, и сумата, заплатена от корабособствениците. Същевременно общата годишна сума, която плаща Европейският съюз, не може да надвишава удвоената сума по член 2, параграф 2, буква а). Когато количествата, уловени от кораби от ЕС, надвишат онези, съответстващи на удвоената обща годишна сума от ЕС, дължимата сума за превишаващото този лимит количество се заплаща през следващата година.
 6. Сейшелските острови имат пълна свобода при избора на употребата на финансовото участие, посочено в член 2, параграф 2, буква а).
 7. Финансовото участие се превежда по единна сметка на държавната хазна на Сейшелските острови, открита в Централната банка на Сейшелските острови. Номерът на сметката се предоставя от властите на Сейшелските острови.
 Член 3
 Насърчаване на отговорен и устойчив риболов във водите на Сейшелските острови
 1. Не по-късно от 90 дни след датата на започване на временното прилагане, Европейският съюз и Сейшелските острови се договарят в рамките на съвместния комитет по член 9 от Споразумението за партньорство в областта на рибарството за многогодишна секторна програма и подробни правила за нейното прилагане, обхващащи по-специално:
 а)
 годишните и многогодишните програми за оползотворяване на специалната част от финансовото участие, посочена в член 2, параграф 2, буква б);
 б)
 целите, както годишни, така и многогодишни, които трябва да се постигнат с оглед на въвеждане с течение на времето на отговорен риболов и устойчиви видове риболов, като се вземат предвид приоритетите, очертани от Сейшелските острови в националната им политика в областта на рибарството и морското дело и други политики, отнасящи се или имащи влияние върху въвеждането на отговорен риболов и устойчиви видове риболов, включително защитените морски зони;
 в)
 критериите и процедурите за изготвяне на годишна оценка на постигнатите резултати.
 2. Всички предложени изменения в многогодишната секторна програма се одобряват от двете страни в рамките на съвместния комитет.
 3. Ако някоя от страните поиска извънредно заседание на съвместния комитет, както е предвидено в член 9 от Споразумението за партньорство в областта на рибарството, страната, която иска провеждането на специалното заседание на съвместния комитет, изпраща писмено искане най-малко 14 дни преди датата на предложеното заседание.
 4. Всяка година Сейшелските острови могат да отпуснат, ако е необходимо, допълнителна сума към финансовото участие по член 2, параграф 2, буква б) с оглед прилагането на многогодишната програма. Уведомление относно отпускането на такава сума се изпраща до Европейския съюз.
 Член 4
 Научно сътрудничество за отговорен риболов
 1. С настоящото двете страни се задължават да насърчават отговорния риболов във водите на Сейшелските острови въз основа на принципа на недискриминация между различните флотове, извършващи риболов в тези води.
 2. През периода, обхванат от настоящия